

Ministry of Territorial Administration and Development of the Republic of Armenia



Implemented by



**Համայնքի զարգացման հեռանկարը**

****

****

****

****

****

****

****

****

****

****

****

****

## Ծաղկահովիտ

Ծաղկահովիտը վաղը՝

* Բազմաճյուղ տնտեսություն ունեցող և աճող բազմաբնակավայր համայնք է, որտեղ բոլոր պայմանները ստեղծված են բնակչի արժանապատիվ կեցության և ստեղծագործ աշխատանքի համար։ Համայնք է, որտեղ մարդիկ երջանիկ են, ապահովված, պաշտպանված։
* Տնտեսության առաջատար ճյուղը բարձր եկամտաբերություն ունեցող ինտենսիվ գյուղատնտեսությունն է՝ դաշտավարությունը և անասնապահությունը։ Գյուղատնտեսությանն օժանդակող բոլոր ենթակառուցվածքները արդիականացված են, համայնքն ունի գերժամանակակից մեքենատրակտորային պարկ։
* Համայնքի անխափան ոռոգումը ապահովում է մոտ 15 մլն խորանարդ տարողությամբ ջրամբարը։
* Գյուղատնտեսական արտադրանքը ամբողջությամբ վերամշակվում է համայնքում՝ հացահատիկի, պահածոյացման, կաթի, մսի և բրդի վերամշակման բազմաթիվ փոքր արտադրամասերի կողմից։
* Համայնքում գործում է գարեջրի գործարան, որը աշխատում է բացառապես տեղական հումքով և ադամանդի վերամշակման գործարան։
* Համայնքի տնտեսության հաջորդ ճյուղը զբոսաշրջությունն է, որտեղ ենթակառուցվածքները և սպասարկող ոլորտը ամբողջությամբ զարգացած են և մատուցում են ձմեռային, արկածային և առողջարանային զբոսաշրջության ոլորտում մրցունակ ծառայություններ։
* Համայնքում գործող բազմապրոֆիլ կրթական հաստատությունների հիմքում ժամանակակից կրթական մեթոդներ են ընկած։ Շենքային պայմանները բարելավված են և հագեցած ժամանակակից լաբորատորիաներով։
* Զարգացած է համայնքի մշակութային կյանքը։ Կազմակերպվում են բազմաթիվ մարզական և մանկապատանեկական միջոցառումներ, ճամբարներ։ Գործում են գերհագեցած ժամանակակից մարզադպրոց և բազմաթիվ մշակութային օջախներ։
* Համայնքը ամբողջությամբ բարեկարգ և մաքուր է: Առկա են բարեկարգ զբոսայգիներ, գործում են երեկոյան ժամանցի, արվեստի ու մշակույթի բազմաթիվ կենտրոններ։

**Նպատակներ**

**Համայնքի գյուղատնտեսության զարգացում և դրա մրցունակության բարձրացում**

|  |  |
| --- | --- |
| Գործողություններ | Պատասխանատու |
| Գյուղատնտեսության մասնակցային պլանավորում | ՏԻՄ, աջակից կառույցներ |
| Գյուղատնտեսության աջակցության ենթակառուցվածքների վերանորոգում և կառուցում | ՏԻՄ, ՏԿԶՆ |
| Համայնքի ոռոգման ջրի անխափան ապահովում՝ ջրամբարի կառուցման և ոռոգման ցանցերի արդիականացման միջոցով | ՏԻՄ, ՀՀ կառավարություն |

**Զբոսաշրջության և հարակից ոլորտների զարգացում**

|  |  |
| --- | --- |
| Գործողություններ | Պատասխանատու |
| Զբոսաշրջության արժեշղթայի մասնակցային ախտորոշում և պլանավորում | ՏԻՄ, աջակից կառույցներ, տեղական ակտիվ դերակատարներ |
| Զոսաշրջության զարգացմանը նպաստող ենթակառուցվածքների արդիականացում | ՏԻՄ, ՏԿԶՆ |
| Զոսաշրջության ոլորտում սկսնակ և գործող ձեռնարկությունների կայացման աջակցություն | ՏԻՄ, ՀՀ կառավարություն, աջակից կառույցներ |

**Համայնքի սոցիալական և մշակութային կյանքի ակտիվացում**

|  |  |
| --- | --- |
| Գործողություններ | Պատասխանատու |
| Սոցիալական ենթակառուցվածքների վերանորոգում, կառուցում և արդիականացում | ՏԻՄ, աջակից կառույցներ, ՀՀ կառավարություն |
| Համայնքի մաքրության ու գրավչության բարձրացմանն ուղղված գործողությունների իրականացում | ՏԻՄ, բնակչություն, ակտիվ դերակատարներ, մարզպետարան |
| Մարզական և մանկապատանեկան միջոցառումների և ճամբարների պարբերական կազմակերպում | ՏԻՄ, մարզպետարան, գործարարներ |
| Գերժամանակակից մարզադպրոցի կառուցում | ՏԻՄ, ՏԿԶՆ |
| Աշխատանք և լոբբինգ կառավարության հետ՝ համայնքի հարևանությամբ գտնվող հրաձագարանի տեղափոխման նպատակով | ՏԻՄ, ակտիվ դերակատարներ, բնակչություն, ՀՀ կառավարություն |

**Համայնքի կրթական հաստատությունների ուժեղացում**

|  |  |
| --- | --- |
| Գործողություններ | Պատասխանատու |
| Կրթական հաստատությունների շենքային պայմանների բարելավում | ՏԻՄ, մարզպետարան |
| Համայնքում կրթական նշանակության լաբորատորիաների կառուցում | ՏԻՄ, աջակից կառույցներ |
| Ժամանակակից կրթական մեթոդոլոգիաների ներդրում | Մարզպետարան, ՀՀ կրթության և գիտության նախարարություն |